Áhugaverðar sjálfbærar lausnir frá Norðurlöndunum . Guðlaug á Akranesi er eitt af íslensku verkefnunum í sýningunni . Mynd / Jonas Ottóson Norræna samstarfsverkefnið Nordic Sustainable Cities sýnir áhugaverðar sjálfbærar lausnir frá Norðurlöndunum og fjallar um norrænar sjálfbærar lausnir í manngerðu umhverfi og sýnir dæmi um leiðir til að auka lífsgæði , efla mannlíf og bæta umhverfið . „ Við vitum öll að það er flókið ferli að skapa sjálfbært samfélag . Þar er engin ein lausn heldur þurfum við að taka þúsund lítil skref í átt að takmarkinu “ Stefan Löfven , forsætisráðherra Svíþjóðar Aukið þéttbýli og hröð uppbygging borga hefur áhrif á lífsgæði milljónir manna um allan heim og skapar áskoranir fyrir heilsu , öryggi og umhverfi . Á sama tíma skapast alþjóðleg eftirspurn eftir góðum lausnum fyrir borgarumhverfið . Norðurlönd eru framarlega í þróun sjálfbærra lausna og mannlegrar nálgunar í þéttbýli en sýningin dregur fram góð dæmi frá öllum löndunum . Sýningin er samstarfsverkefni hönnunar og arkitektamiðstöðva á Norðurlöndum : ArchInfo í Finlandi , ArkDes & Form / Design Center í Svíþjóð , DAC - Danish Architecture Center , DOGA Design & Architecture Norway og Hönnunarmiðstöð Íslands . Verkefnið er styrkt af Nordisk innovation . Eftirfarandi verkefni eru framlag Íslands í sýninguna : Upphitun gatna – Circular Economy City - Reykjavíkurborg hefur endurnýtt heitt vatn í áratugi sem rennur í gegnum húsin okkar og leitt það inn í gatnakerfið , göngu - og hjólastíga sem og umferðargötur . Guðlaug - Healthy City - Íslensk sundmenning á sér fáa líka . Akranesbær hefur tekist að skapa nýtt aðdráttarafl með Guðlaugu , heitri náttúrulaug við Langasand . Guðlaug er hönnuð af Basalt arkitektum og er vatnið fengið úr Deildartunguhver . Lifandi landslag C40 - Low Carbon City - Lifandi landslag er framtíðarverkefni unnið fyrir samkeppnina C40 Reinventing Cities en höfundar verkefnisins eru Jakob + Macfarlane . T.ark , Landslag , Efla , Heild og Upphaf . Lifandi landslag er kolefnishlutlaus bygging sem er hönnuð með vistvæn gildi að leiðarljósi . Borgarlínan - Mobility City - Borgarlínan er leið borgarinnar til að ná markmiðum sínum um kolefnisjafnvægi árið 2040 . Borgarlínan er almenningsvagnakerfi þar sem ferðir eru tíðar , á forgangsakrein , og ná yfir öll sveitarfélögin á höfuðborgarsvæðinu . Votlendi - Resilient City - Reykjavíkurborg hefur unnið að endurheimt votlendis í Úlfarsárdal , skv. aðalskipulagi borgarinnar . Alls voru 87 hektarar af svæði teknir undir verkefnið en endurheimt votlendis er talið hafa hamlandi áhrif á loftslagsbreytingar . Hvert og eitt þema verkefnisins tengist sjálfbærnimarkmiðum Sameinuðu Þjóðanna ( UN17 ) . Nordic Sustainable Cities verður sett upp á HönnunarMars 2020 og síðan sett upp á Akranesi í framhaldinu . Fyrir nánari upplýsingar um Nordic Sustainable Cities vinsamlegast hafið samband við Hönnunarmiðstöð Íslands - info@honnunarmidstod.is